O túnel de Petralba ye un moderno túnel carretero monotubo de doble carril que forata a sierra de Canciás. En l'inte d'a suya inauguración o 5 de chulio de 2012, os suyos 2.598 metros lo situaban como o tercer túnel carretero d'Aragón y el 26º de Espanya por largaria. Disposa d'una galería de evacuación paralela con galerías de comunicación cada 300 metros, una calzada de 7 metros con dos carrils, arcens de 1,5 metros y totz os sistemas de ventilación y seguridat habituals.